stanford-oval/wikipedia huggingface dataset:
נמניה מקסימוביץ'
הערות שוליים

↑  Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית)
↑  HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
| נבחרת סרביה – מונדיאל 2022 |
| --- | --- | --- |
|  1 דמיטרוביץ' •  2 פבלוביץ' •  3 אראקוביץ' •  4 מילנקוביץ' •  5 ולקוביץ' •  6 מקסימוביץ' •  7 רדוניץ' •  8 גודל •  9 א. מיטרוביץ' •  10 טאדיץ' •   11 יוביץ' •  12 ראיקוביץ' • 13 ס. מיטרוביץ' •  14 ז'יבקוביץ' • 15 באביץ' • 16 לוקיץ' • 17 קוסטיץ' • 18 ולאחוביץ' • 19 רצ'יץ' • 20 ס. מילינקוביץ'-סאביץ' • 21 ג'ורצ'יץ' • 22 לזוביץ' • 23 ו. מילינקוביץ'-סאביץ' • 24 א. איליץ' • 25 מלאדנוביץ' • 26 גרוייץ' • מאמן: סטויקוביץ' |  1 דמיטרוביץ' •  2 פבלוביץ' •  3 אראקוביץ' •  4 מילנקוביץ' •  5 ולקוביץ' •  6 מקסימוביץ' •  7 רדוניץ' •  8 גודל •  9 א. מיטרוביץ' •  10 טאדיץ' •   11 יוביץ' •  12 ראיקוביץ' • 13 ס. מיטרוביץ' •  14 ז'יבקוביץ' • 15 באביץ' • 16 לוקיץ' • 17 קוסטיץ' • 18 ולאחוביץ' • 19 רצ'יץ' • 20 ס. מילינקוביץ'-סאביץ' • 21 ג'ורצ'יץ' • 22 לזוביץ' • 23 ו. מילינקוביץ'-סאביץ' • 24 א. איליץ' • 25 מלאדנוביץ' • 26 גרוייץ' • מאמן: סטויקוביץ' | סרביה |
| נבחרת סרביה – יורו 2024 |
| --- | --- | --- |
|  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' |  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' | סרביה |
משחקי הקק"ל

משחקי הקק"ל היו משחקי קופסה שנוצרו בידי הקרן הקיימת לישראל החל משנות העשרים של המאה ה-20. המשחקים הביאו לידי ביטוי את מטרות הקרן וסייעו לגיוס תרומות בגולה, ולהחדרת ערכי ציונות לילדי היישוב ומאוחר יותר ילדי מדינת ישראל. במשחקים באה לידי ביטוי השפעת תרבותם של העולים ובמיוחד עולי גרמניה ופולין. המשחקים הופצו על ידי משרדי הקרן ברחבי העולם ובפיתוחם לקחה חלק מועצת המורים למען הקק"ל.
המשחקים ככלי חברות וגיוס

התנועה הציונית בססה את עקרונות הלאומיות היהודית על שילוב התרבות היהודית בערכים אוניברסליים שהתפתחו באירופה המערבית. המהפכה בעם היהודי שהייתה צריכה להביא לשינוי ביהודים, התרחשה במקביל לזו שעברה על עמי אירופה, תוך בניית לאומיותם במאות ה-18–19. שינוי עמוק זה חייב היה להתהוות בעיקר על ידי חינוך (פורמלי ובלתי פורמלי) המבוסס על סוכני חינוך שונים: הוגי דעות ואנשי רוח, בתי ספר, תנועות הנוער והקק"ל.
בארץ ישראל בתחילת המאה העשרים בתי הספר והאוניברסיטאות, בחינוך פורמלי, היו אמורים להוות את עמוד השדרה החינוכי של היהודי החדש. התרבות היהודית נבעה בעיקר מהקשר לדת והאמונה, ואילו התנועה הציונית הביאה ערכים וסוכני חינוך בלתי פורמלי חדשים, שלא היו מוכרים קודם, כדי ליצור את היהודי החדש בא"י. תהליך חילון החינוך החל כבר באירופה במאה ה-18. המשחקים שנוצרו על רקע זה היו טבועים מיסודם באידאולוגיה ציונית.
דיוקן הצבר – מושא הציונות עולה מספרו של עוז אלמוג כשילוב בין עולם היהדות המסורתית לבין נציג המהפכה הציונית. עוז אלמוג בספרו "הפרידה משרוליק" מציג את התהליכים אשר גרמו לכרסום דמותו של הצבר הפסבדו מיסטי.
גידולו וטיפוחו של הצבר נעשה בחסות אימהות, רופאים, פסיכולוגים, מחנכים, וחוקרים, אשר השקיעו רבות בטפוח הילדים. למערך האקדמי התלו גם גופי עזרה כבתי חולים, בתי יולדות, מעונות. למשחקים נודעה חשיבות להתפתחות הילד ולעולמו הנפשי בעיקר בגילאי הגן.
מפרויד ועד ויניקוט הוא מאמר אשר סוקר את מחקריהם של מספר חוקרים מובילם בתחום המשחקים. פרויד:"משחקם של ילדים יצירה מקבילה ליצירת משוררים". מלאני קליין: "משחקם מקביל לחלומות ולאסוציאציות". אריקסון: "פעילות משחררת, חיזוק כוחות ה"אני", הכנה ליצירת קשרים הדדיים עם סביבתו". ויניקוט:"המשחק אקט של יצירה, מאפיין את כלל ההתפתחות האנושית, גשר בין המציאות הפנימית לחיצונית. המשחק משלב חשיבה ועשייה ותמיד כולל רכיב של הנאה".
יוהאן הויזינגה בספרו "האדם משחק" מביע דעתו בקשר למקור המשחק והשפעותיו. המשחק עתיק מן התרבות, חיות שחקו לפני היות תרבות. המשחק מצוי בכל סוכני התרבות: בשפה, במיתוס ובפולחן. לדידו של המחבר, המשחק והרצינות הם ניגודים בינאריים, "המשחק מתגלגל ברצינות, והרצינות מתגלגלת במשחק ... כללי המשחק ברורים וסופיים והעיקר שאין למשחק תכלית או תועלת אלא להנאה בלבד. משחק פשוט הוא משחק קדוש ובעולמו יושבים ביחד ילד, משורר, והאדם הפרימיטיבי".
בשתוף פעולה פורה בין ירושלים לברלין, פותחו משחקים רבים והופצו ברחבי העולם היהודי בעזרת משרדי הקרן הקיימת שהיו פרוסים ברחבי העולם (בשנות העשרים היו כ-50 משרדים ברחבי העולם).
הקק"ל כגוף לאומי עוסק בין היתר בהעלאת המודעות לארץ ישראל בגולה. כדי להביא תרומות היה צריך לפתח רעיונות שיסייעו "במכירת" רעיון ארץ ישראל. לכך הקים מערך שהפיק וארגן תוכניות ושיטות שונות לכך.
המחקר הקיים והשפעות תרבותיות על אופי המשחקים

משחקי הקק"ל מהווים בין היתר דוגמה לדרך בה משפיעה תרבות על סוג המשחקים. כך למשל המשחקים והצעצועים אותם פיתחו ברבות השנים היפנים נבדלו מאלו של תרבות המערב, כללו מוטיבים מקומיים כמו העפיפונים, והתבססו על תרבותם.
המחקר הקיים והשפעות תרבותיות על אופי המשחקים > על הקשר בין התפתחות משחקים ותרבויות

ניקולס ויטייקר (NICHOLAS WHITTAKER) הביא את תיאור התפתחותם של צעצועי המאה העשרים במקביל להתפתחותם התרבותית. למשל משחק המכנו שפותח בתחילת המאה העשרים במקביל להתפתחויות המכניות האדירות שקרו באירופה. בימים שלפני מלחמת העולם הראשונה הובילה גרמניה את התעשייה העולמית בעיקר בצעצועי פח ומתיחת קפיץ מכוניות נוסעות, חיות נעות, רכבות טסות על פסים וכו. ניתן גם לציין שבחלקה הייתה תעשיית המשחקים מבוססת על שנאה שלובתה על בסיס לאומי. למשל בין גרמניה ואנגליה פותחו משחקי מלחמה בקופסה, חיילי בדיל, וכו'. משחקים אשר מבטאים את השנאה ההדדית. למשל פותחו משחקים שבהם מתחרים מי יכבוש ראשון את ברלין. ממציאים "נשק" לילדים אשר "ישתתפו" בלחימה נגד האויב ועוד.
המחקר הקיים והשפעות תרבותיות על אופי המשחקים > השפעת תעשיית המשחקים העולמית

באנגליה בתקופה הוויקטוריאנית לא יוצרו משחקים באופן תעשייתי אלא השתמשו בחפצים אשר אבדו את ערכם כגון מקלות, גלגלים, סמרטוטים וכו'. התבגרות הילדים לוותה במשחקים מסורתיים שהועברו על ידי שירים, ספורים, פתגמים, אלו קבלו תרגום ויישום חברתי. עד לשנת 1932 הייתה תעשיית הצעצועים האנגלית תעשייה נחשלת.
היציאה מהמשבר הכלכלי הגדול בארצות הברית הביאה עימה טכנולוגיות מודרניות לכל בית, אמצעי השיווק הפכו לזמינים יותר, ובמקביל נוצרו גם משחקי ילדים חדשים שהגיעו לשוק רחב יותר. התפשטות המשחקים המתועשים שינתה את מצב הענף באופן דרמטי. כך למשל השוק האמריקאי שהתבסס על יבוא משחקים עבר ליצור עצמי שלהם. בתחילת שנות ה-30 ירדו מחירי הצעצועים והם זכו לתפוצה נרחבת.(ספרו של K.D. Brown)
גם החומרים השתנו בהתאם והמשחקים שנעשו קודם מחומרים טבעיים הפכו לחומרים מלאכותיים. טכנולוגיות הייצור הותאמו לייצור המוני. בשנות החמישים ובעקבות שינויים בשוק העבודה, הרגלי הצריכה בעולם המערבי ושינויים מבניים בתעשייה חלה מהפכה נוספת בענף. חברות רב לאומיות נכנסו אליו, סטנדרטי היצור עלו ותפוצת המשחקים התרחבה. במקביל לכל אלו נוצרה מעין "אחידות" בצורה ובתוכן של משחקים ברחבי העולם.
הערות שוליים

↑  "האימיגרנטים", גור  אלרואי
↑  הספר של מישורי
↑  ראו ספרה של שחלב סטולר-ליס
↑  ראו חוברת בנושא מאת גדעון לוין; ספרה של אמיליה פרוני
↑  על פי S.K. Line ?
ניקולאי יורגנסן

ניקולאי מיק יורגנסן (בדנית: Nicolai Mick Jørgensen, נולד ב-15 בינואר 1991 בבאלרופ שבדנמרק) הוא כדורגלן דני המשחק בקסימפאשה ובנבחרת דנמרק בעמדת החלוץ.
קריירת מועדונים

יורגנסן שיחק כנער במועדון הדני אקדמיסק בולדקלוב במשך תשע שנים, למעט תקופה של כחצי שנה בה שיחק בברונדבי. בעונת 2008/09 החל יורגנסן לשחק בקבוצה הבוגרת של אקדמיסק בולדקלוב, וערך שמונה הופעות ליגה בעונה זו, בה סיימה הקבוצה במקום השלישי בליגת המשנה הדנית. בעונת 2009/10 הפך יורגנסן לשחקן הרכב, והבקיע שבעה שערי ליגה, וקבוצתו סיימה רביעית בליגת המשנה הדנית. ביולי 2010 הצטרף יורגנסן לבאייר לברקוזן מהבונדסליגה, וערך את הופעת הבכורה שלו בהפסד 3–6 לבורוסיה מנשנגלדבך במסגרת הבונדסליגה כעבור כחודש, במשחק בו נכנס כמחליף. עד לסיום עונת 2010/11, ערך יורגנסן תשע הופעות בלבד במדי באייר לברקוזן, ולא הבקיע בהן. הקבוצה סיימה את העונה במקום השני. את עונת 2011/12 החל יורגנסן בבאייר לברקוזן, ועד למחצית העונה ערך הופעת ליגה אחת בלבד. בפגרת החורף הושאל לפ.צ. קייזרסלאוטרן, בשורותיה ערך יורגנסן חמש הופעות ליגה, וירד עמה אל הבונדסליגה השנייה.
עם תום ההשאלה לקייזרסלאוטרן, חזר יורגנסן לבאייר לברקוזן והושאל שוב, הפעם לפ.צ. קופנהגן מליגת העל הדנית. בעונת ההשאלה, 2012/13, הבקיע יורגנסן 11 שערי ליגה, וזכה עם קופנהגן באליפות. לאחר מכן נרכש יורגנסן מלברקוזן, ושיחק בקופנהגן שלוש עונות נוספות. בעונת 2013/14 הבקיע שבעה שערים וסיים עם הקבוצה במקום השני. במוקדמות ליגת האלופות של עונה זו, הודחו יורגנסן וקופנהגן ונשרו אל הליגה האירופית, ממנה הודחו בשלב הבתים. בעונת 2014/15 סיימו יורגנסן וקופנהגן שוב במקום השני בליגה, כשיורגנסן תרם עשרה שערים. קופנהגן ויורגנסן הודחו בשלב הבתים של הליגה האירופית בעונה זו. בנוסף, זכו בעונה זו יורגנסן וקופנהגן בגביע הדני, לאחר ניצחון 2–3 בגמר על וסטסיאלנד. בעונת 2015/16 רשם יורגנסן עונת שיא אישית עם קופנהגן, וזכה עמה באליפות, כשהוא מבקיע 15 שערי ליגה. בליגה האירופית נחלו יורגנסן וקופנהגן אכזבה, כשהודחו כבר בפלייאוף העלייה לשלב הבתים על ידי יבלונץ בשערי חוץ. בסיום עונה זו, זכו יורגנסן וקופנהגן בגביע הדני בפעם השנייה ברציפות, לאחר ניצחון 1–2 בגמר על ארהוס, במשחק בו יורגנסן הבקיע את השער הראשון.
בקיץ 2016 נמכר יורגנסן לפיינורד מליגת העל ההולנדית, ששילמה עבורו 3.5 מיליון אירו לפ.צ. קופנהגן. יורגנסן חתם על חוזה לחמש שנים בקבוצה. בעונת הבכורה שלו בליגה ההולנדית, 2016/17, הבקיע יורגנסן 21 שערים והוכתר כמלך השערים של ליגת העל ההולנדית, וזכה עם פיינורד באליפות הראשונה של הקבוצה מאז 1999. בעונה זו השתתפו פיינורד ויורגנסן בליגה האירופית והודחו בשלב הבתים. בקיץ 2017 זכו פיינורד ויורגנסן במגן יוהאן קרויף, לאחר ניצחון בפנדלים על ויטסה ארנהם. יורגנסן הבקיע את הפנדל המכריע לפיינורד במשחק זה. בעונת 2017/18 הבקיע יורגנסן תשעה שערי ליגה, ופיינורד סיימה במקום הרביעי. בליגת האלופות סיימו פיינורד ויורגנסן במקום האחרון בשלב הבתים. בסיום עונה זו זכו יורגנסן ופיינורד בגביע ההולנדי לאחר ניצחון 0–3 על א.ז אלקמאר בגמר, כשיורגנסן מבקיע את השער הראשון.
קריירה בינלאומית

יורגנסן שיחק בכל הנבחרות הצעירות של דנמרק. באליפות אירופה בכדורגל עד גיל 21 - 2011 הבקיע יורגנסן שער ניצחון עבור נבחרת דנמרק בכדורגל עד גיל 21 במשחק מול הנבחרת המקבילה של בלארוס. עם זאת, דנמרק הודחה בשלב הבתים של אליפות זו. באותה שנה, ערך יורגנסן את הבכורה שלו בנבחרת דנמרק הבכירה, וזומן לסגל למשחקים במסגרת מוקדמות יורו 2012, שאותן דנמרק סיימה במקום הראשון. עם זאת, יורגנסן לא זומן לסגל הדני ליורו 2012 עצמו. למונדיאל 2014 כשלו יורגנסן ודנמרק להעפיל, לאחר שסיימו את בית המוקדמות במקום השני, אך היו הנבחרת הגרועה ביותר מבין אלה שסיימו במקום זה. במוקדמות יורו 2016 סיימו יורגנסן ודנמרק את הבית במקום השלישי, והודחו לאחר פלייאוף מול נבחרת שוודיה, ולא העפילו ליורו 2016. במשחק הראשון בדנמרק, הבקיע יורגנסן שער חוץ בהפסד 1–2. המשחק הביתי של דנמרק הסתיים בתיקו 2-2, שלא הספיק.
יורגנסן ודנמרק העפילו למונדיאל 2018, ויורגנסן נכלל בסגל הנבחרת לטורניר זה. יורגנסן פתח בהרכב בשני משחקיה הראשונים של דנמרק בשלב הבתים, בהם ניצחה 0–1 את נבחרת פרו וסיימה בתיקו 1-1 עם אוסטרליה. יורגנסן נעדר מהתיקו 0-0 מול צרפת בסיום שלב הבתים. בשמינית הגמר מול קרואטיה, נכנס יורגנסן כמחליף בדקה ה-66 במקום אנדראס קורנליוס. משחק זה הסתיים בתיקו 1-1 והגיע לבעיטות הכרעה מהנקודה הלבנה. יורגנסן החטיא את הפנדל החמישי והאחרון של דנמרק, שהודחה בעקבות כך מהמונדיאל.
תארים

עם פ.צ. קופנהגן:
אליפות ליגת העל הדנית: 2012/13, 2015/16
הגביע הדני: 2014/15, 2015/16
עם פיינורד:
אליפות ליגת העל ההולנדית: 2016/17
הגביע ההולנדי: 2017/18
מגן יוהאן קרויף: 2017
נוסינרסן

|  שמות מסחריים בישראל |
| --- | --- |
 ספינראזה - spinraza
 נתונים כימיים
 כתיב כימי:  C234H323N61O128P17S17Na17 
 מסה מולרית:  7501 יחידת מסה אטומית מאוחדת 2
 נתונים פרמוקוקינטיים
 זמן מחצית חיים:  135–177 ימים בנוזל המוח והשדרה 63–87 ימים בפלזמה
 בטיחות
 מעמד חוקי:  תרופת מרשם
 מזהים
 קוד ATC:  M09AX07 
 מספר CAS:  1258984-36-9
 PubChem:  131801471
 ChemSpider:  34983394
 
נוסינרסן (בלועזית: nusinersen) הוא החומר הפעיל בתרופה ספינראזה (spinraza)‏.
מרכיב פעיל זה משמש לטיפול בניוון שרירים שדרתי (SMA)‏, הפרעה נוירומוסקולרית נדירה. בחודש דצמבר 2016, ספינראזה של חברת ביוג'ן הפכה לתרופה הראשונה שאושרה בטיפול בהפרעה זו. ספינראזה מוגדרת כ"תרופת יתום" בארצות הברית ובאיחוד האירופי. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות.
שימוש רפואי

התרופה משמשת לטיפול בניוון שרירים שדרתי (SMA) הקשור למוטציה בגן SMN1. התרופה ניתנת ישירות למערכת העצבים המרכזית (CNS) באמצעות זריקה תוך-שדרתית (Intrathecal).
בניסויים קליניים, התרופה עצרה את התקדמות המחלה. ב -60% מהתינוקות שנפגעו מניוון שרירים שדרתי סוג-1, התרופה אף שיפרה משמעותית את התפקוד המוטורי.
תופעות לוואי

בניסויים קליניים, אנשים שטופלו עם נוסינרסן היו בעלי סיכון גבוה לזיהומים במערכת הנשימה העליונה והתחתונה, לגודש, לזיהומי אזניים, לעצירות, לאספירציה ריאתית, לבקיעת שיניים, וכן לעקמת. בתינוק אחד בניסוי קליני חלה ירידה חדה ברמות המלחים, ולמספר תינוקות היו פריחות. קיים סיכון כי הגדילה של תינוקות וילדים עלולה להיעצר. בניסויים קליניים של חולים מבוגרים יותר, תופעות הלוואי השכיחות ביותר היו כאבי ראש, כאבי גב ותופעות לוואי כתוצאה מהזריקה התוך-שדרתית.
אף על פי שלא נצפו בחולים, במסגרת הניסויים הקליניים, ירידה במספר טסיות הדם וכן סיכון לנזק בכליות, הם סיכונים תאורטיים, עבור תרופות אנטיסנס (antisense) ולכן יש לנטר את מספר הטסיות ואת תפקוד הכליות, במהלך הטיפול.
התפתחות של נוגדנים כנגד נוסינרסן, היא סיכון תאורטי נוסף; נכון לדצמבר 2016, לא היה ברור, מה תהיה ההשפעה לכך, על היעילות או הבטיחות.
אפיון המחלה ופרמקולוגיה

ניוון שרירים שדרתי (SMA) היא מחלה נוירומוסקולרית תורשתית, המאופינת על ידי ניוון של נוירונים מוטוריים בחוט השדרה וגזע המוח, המביא לחולשה מתקדמת בשרירים הפרוקסימליים, היפוסטניה ושיתוק. ניוון שרירים שדרתי נגרם על ידי מוטציות של אובדן-תפקוד, בגן SMN1, המקדד לחלבון השרידות של הנוירון המוטורי (SMN). אנשים שורדים עקב כמויות קטנות של חלבון SMN, אשר מיוצרות מהגן SMN2. נוסינרסן משפיע על שחבור חלופי (alternate splicing) של הגן SMN2, ההופך אותו פונקציונלית לגן SMN1 ועל ידי כך מעלה את רמות חלבון ה-SMN במערכת העצבים המרכזית.
התרופה עוברת פיזור למערכת העצבים המרכזית ולרקמות היקפיות.
זמן מחצית החיים של התרופה מוערך בין 135 ל -177 ימים בנוזל המוחי-שדרתי (CSF) ו 63 עד 87 ימים בפלזמה. התרופה עוברת מטבוליזם באמצעות הידרוליזה, מתווכת על ידי אקסונוקליאז ('3 ו '5) ואינה מגיבה עם אנזימי CYP450‏. הדרך העיקרית של סילוק התרופה, היא כנראה על ידי הפרשה בשתן, עבור נוסינרסן והמטבוליטים שלו.
כימיה

נוסינרסן הוא אוליגונוקלאוטיד אנטיסנס שבו קבוצות '2-הידרוקסי של טבעות הריבופוראנוזיל (ribofuranosyl) מוחלפות עם קבוצות 2'-O-2—מתוקסיאתיל (2’-O-2-methoxyethyl) וקישרי הפוספט מוחלפים בקישרי פוספורותיואט (phosphorothioate).
היסטוריה

נוסינרסן התגלה במהלך שיתוף פעולה בין אדריאן קריינר(אנ') ממעבדת קולד ספרינג הארבור ואיוניס (Ionis) פרמסוטיקלס (שנקראה בעבר איסיס פרמסוטיקלס). חלק מהמחקר בוצע בבית הספר לרפואה של אוניברסיטת מסצ'וסטס, במימון של קיור SMA ‏(Cure SMA).
החל משנת 2012, חברת איוניס חברה לחברת ביוג'ן לגבי פיתוח התרופה, וב־2015 רכשה חברת ביוג'ן את הזכויות הבלעדיות עבור התרופה, תמורת תשלום עבור הזכויות, של $75 מיליון, תשלומים על פי אבני דרך, עד ל-$150 מיליון, ותמלוגים מהמכירות, לאחר מכן; חברת ביוג'ן אף שילמה את עלויות הפיתוח של התרופה, לאחר רכישת הזכויות. הזכויות לחברת ביוג'ן כללו זכויות לגבי הקניין רוחני, שרכשה חברת איוניס ממעבדת קולד ספרינג הרבור ואוניברסיטת מסצ'וסטס.
בנובמבר 2016, הבקשה לאישור תרופה חדשה, התקבלה במסגרת הליך "המסלול המועדף" של מינהל המזון והתרופות האמריקאי (FDA), בהתבסס על תוצאות הניסוי הקליני שלב III והצורך הבלתי-נענה. הבקשה לאישור התקבלה לצורך סקירה בסוכנות התרופות האירופאית (EMA) באותה תקופה.
התרופה אושרה על ידי ה-FDA בדצמבר 2016 ועל ידי EMA במאי 2017, כתרופה הראשונה לטיפול בניוון שרירים שדרתי. לאחר מכן, ספינראזה אושרה לטיפול של SMA בקנדה (יולי 2017), יפן (יולי 2017)‏, ברזיל (אוגוסט 2017)‏ ושווייץ (ספטמבר 2017)‏.
נגישות לתרופה

המחיר הרשמי של ספינראזה הוא 125,000 דולר לכל זריקה (נכון ל-2016), אשר מעמיד את עלות הטיפול השנתית על $750,000 בשנה הראשונה ועל $375,000 בשנה לאחר מכן. על פי עיתון ה"ניו יורק טיימס ", זה ממקם את ספינראזה, בין התרופות היקרות ביותר בעולם ".
באוגוסט 2018, המכון הלאומי למצוינות בבריאות ובטיפול (NICE) בבריטניה, המעריך את יחס העלות-תועלת של טיפולים עבור מערכת הבריאות הציבורית של אנגליה ויילס, המליץ כנגד מתן ספינראזה לחולי SMA‏. החלטה זו נתקבלה בזעם על ידי קבוצות התמיכה בחולים.
לקריאה נוספת

Finkel, Richard S; Chiriboga, Claudia A; Vajsar, Jiri; Day, John W; Montes, Jacqueline; De Vivo, Darryl C; Yamashita, Mason; Rigo, Frank; Hung, Gene; Schneider, Eugene; Norris, Daniel A; Xia, Shuting; Bennett, C Frank; Bishop, Kathie M (2016). "Treatment of infantile-onset spinal muscular atrophy with nusinersen: A phase 2, open-label, dose-escalation study". The Lancet. 388 (10063): 3017. doi:10.1016/S0140-6736(16)31408-8.
הערות שוליים

↑  Nusinersen - Ionis Pharmaceuticals/Biogen
↑  International Nonproprietary Names for Pharmaceutical Substances (INN) World Health Organization
↑  Eric W. Ottesen ISS-N1 makes the first FDA-approved drug for spinal muscular atrophy, Translational Neuroscience. 8 (1): 1–6. doi:10.1515/tnsci-2017-0001. ISSN 2081-6936. PMC 5382937. PMID 28400976.
↑  "Nusinersen". UK Specialist Pharmacy Service
1 2 3 4 5 6 7 8 9  Nusinersen US Label FDA. December 2016.
1 2  Zanetta, C; Nizzardo, M; Simone, C; Monguzzi, E; Bresolin, N; Comi, GP; Corti, S (1 January 2014). "Molecular Therapeutic Strategies for Spinal Muscular Atrophies: Current and Future Clinical Trials". Clinical Therapeutics. 36 (1): 128–40. doi:10.1016/j.clinthera.2013.11.006. PMID 24360800.
↑  Garber, K (11 October 2016). "Big win possible for Ionis/Biogen antisense drug in muscular atrophy". Nature Biotechnology. 34(10): 1002–1003. doi:10.1038/nbt1016-1002. PMID 27727217.
↑  Meredith Wadman Updated: FDA approves drug that rescues babies with fatal neurodegenerative disease, 23 בדצמבר 2016
↑  Oligonucleotide Therapeutics Near Approval Oligonucleotide Therapeutics Near Approval
↑  FDA approval of life-saving SMA drug is hailed by its researcher-inventor at CSHL
↑  Biogen Shells Out $75M to Develop Ionis’ Nusinersen after Positive Phase III Results
↑  Biogen and Ionis Pharmaceuticals Report Nusinersen Meets Primary Endpoint at Interim Analysis of Phase 3 ENDEAR Study in Infantile-Onset Spinal Muscular Atrophy Ionis. August 1, 2016.
↑  "Regulatory Applications for SMA Therapy Nusinersen Accepted in US, EU". BioNews Services, LLC. Retrieved 2016-11-15.
1 2  Katie Thomas (December 30, 2016). "Costly Drug for Fatal Muscular Disease Wins F.D.A. Approval". New York Times.
↑  Grant, Charley (2016-12-27). "Surprise Drug Approval Is Holiday Gift for Biogen". Wall Street Journal. ISSN 0099-9660. Retrieved 2016-12-27.
↑  "Spinraza (nusinersen)". European Medicines Agency. Retrieved 2017-10-27.
↑  "Biogen's SPINRAZA(TM) (nusinersen) Receives Notice of Compliance from Health Canada for the Treatment of 5q Spinal Muscular Atrophy (SMA)". Marketwatch. 2017-07-04.
↑  "Biogen to launch Spinraza in Japan soon". 2017-07-10.
↑  "Remédio inédito para atrofia muscular espinhal é liberado" (in Portuguese). 2017-08-25.
↑  "Spinraza – Zulassung nun auch in der Schweiz" (in German). SMA Schweiz. 2017-09-30.
↑  biogens-pricey-muscle-drug-spinraza-too-costly-for-britain
↑  NICE refuses to recommend Spinraza to treat SMA
נאומי אוסקה

| --- | --- |
אין תמונה חופשית
 לידה:  16 באוקטובר 1997 (בת 26) אוסקה, יפן
 מדינה:  יפן יפן
 מקום מגורים:  ארצות הברית
 בן זוג:  קורדאה (2021–הווה)
 מספר צאצאים:  1
 גובה:  1.80 מטר
 יד חובטת:  ימין
 פעילות כמקצוענית:  2013–הווה (כ־11 שנים)
 סה"כ פרסים שצברה:  21,946,163 דולר אמריקאי 
 יחידים
 מאזן קריירה:  233–133 (63.7%)
 דירוג שיא:  1 (28 בינואר 2019)
 זכיות בטורנירים:  7
 זוגות
 מאזן קריירה:  2–15 
 שיאי גראנד סלאם
 זכיות 4
 אליפות אוסטרליה הפתוחה:  זכייה (2019, 2021)
 אליפות צרפת הפתוחה:  סיבוב שלישי (2016, 2018, 2019)
 וימבלדון:  סיבוב שלישי (2017, 2018)
 אליפות ארצות הברית הפתוחה:  זכייה (2018, 2020)
 תאריך עדכון 12 באוקטובר 2020
 
נאומי אוסקה (ביפנית: 大坂なおみ, באנגלית: Naomi Osaka; נולדה ב-16 באוקטובר 1997) היא טניסאית יפנית מקצוענית. בשיאה (28 בינואר 2019) דורגה במקום הראשון בעולם לפי דירוג ה-WTA.
הישג השיא שלה הוא 4 זכיות בגראנד סלאם, מהן שתיים באליפות ארצות הברית (2018 ו-2020) ו-2 באליפות אוסטרליה הפתוחה (2019 ו-2021). היא הטניסאית היפנית הראשונה שזוכה בטורניר גראנד סלאם.
בשנת 2020 הופיעה ברשימה 100 האנשים המשפיעים השנתית של מגזין טיים, טיים 100.
ביוגרפיה

אוסקה נולדה באוסקה שביפן, בת לאם יפנית ואב מהאיטי. בגיל שלוש עברה עם משפחתה לניו יורק שבארצות הברית. כשהייתה בת 11, חזרה ליפן, שם גרה עד שהחלה קריירת הטניס המקצועית שלה.
ביוגרפיה > 2014

ביולי 2014 העפילה לראשונה להגרלה הראשית של טורניר WTA, היא גברה בסיבוב הראשון של טורניר בנק אוף ווסט קלאסיק על סמנתה סטוסור ובסיבוב השני הפסידה לאנדריאה פטקוביץ'. ב-2015 זכתה בטורניר הראווה של הכוכבות העולות שהתקיים במסגרת אליפות סבב ה-WTA, לאחר ניצחון בגמר על קרולין גרסיה.
ביוגרפיה > 2016

ב-2016 העפילה לראשונה לטורניר גראנד סלאם והודחה בסיבוב השלישי של אליפות אוסטרליה הפתוחה. בהמשך השנה העפילה גם לסיבוב השלישי באליפות צרפת הפתוחה ובאליפות ארצות הברית הפתוחה. בטורניר טוראי פאן פסיפיק שהתקיים בספטמבר 2016 העפילה לגמר ה-WTA הראשון שלה בו הפסידה לקרוליין ווזניאקי. בתום העונה זכתה בתואר הטניסאית החדשה של השנה מטעם ה-WTA וסיימה במקום ה-40 בעולם.
ביוגרפיה > 2017

באליפות וימבלדון שנערכה ביולי 2017 הגיעה אוסקה לסיבוב השלישי שבו הפסידה לונוס ויליאמס מארצות הברית בשתי מערכות (7-6(7-3), 6-4).
באליפות ארצות הברית שנערכה בספטמבר אותה שנה היא הגיעה לסיבוב השלישי שבו הפסידה לקאיה קאנפי מאסטוניה ב-3 מערכות (6-3, 2-6, 7-5). בסיבוב הראשון היא חוללה הפתעה לאחר שניצחה את אנג'ליק קרבר מגרמניה (6 בעולם) בשתי מערכות (3–6, 1-6).
ביוגרפיה > 2018

ב-2018 העפילה לסיבוב הרביעי באליפות אוסטרליה הפתוחה בו הודחה על ידי המדורגת ראשונה סימונה האלפ. במרץ 2018 ניצחה בטורניר אינדיאן וולס מאסטרס, בדרך לתואר גברה בסיבוב הראשון על מריה שראפובה, ברבע הגמר על קרולינה פלישקובה, בחצי הגמר על סימונה האלפ ובגמר על דריה קסטקינה. בעקבות ניצחונה העפילה למקום ה-19 בעולם.
באליפות ארצות הברית שנערכה בספטמבר אותה שנה היא זכתה בתואר לאחר ניצחון בגמר על סרינה ויליאמס בשתי מערכות (6-2, 6-4) ובכך הפכה ליפנית הראשונה שזוכה בטורניר גראנד סלאם. בעקבות הזכייה בתואר היא עלתה למקום השביעי בעולם. על הזכייה העיבה תקרית בין סרינה לשופט, במהלכה ויליאמס הטיחה בו: "גנב, גנבת לי נקודה. לא תשפוט אותי יותר לעולם", ועל כך נענשה במשחקון בשלב קריטי של המשחק. לאחר האירוע אמרה אוסקה: "כי הניצחון היה "קצת מריר" ו"זה לא היה בהכרח הזיכרון המאושר ביותר."
ביוגרפיה > 2019

באליפות אוסטרליה הפתוחה שנערכה בינואר 2019 זכתה אוסקה בתואר לאחר ניצחון בשלוש מערכות על פטרה קביטובה מצ'כיה (7–6(7–2), 5–7, 6–4), ובכך השלימה זכייה שנייה ברציפות בטורניר גראנד סלאם, ועלתה למקום הראשון בעולם. באליפות וימבלדון היא הודחה בסיבוב הראשון ובאליפות ארצות הברית הפתוחה הודחה בשמינית הגמר. היא זכתה בשנה זו באליפות סין הפתוחה לאחר ניצחון בגמר על אשלי ברטי.
אוסקה הייתה הספורטאית האישה שהרוויחה הכי הרבה כסף ב-2019, בה הרוויחה 37.4 מיליון דולר. היא דורגה במקום ה-29 ברשימת 100 הספורטאים המרוויחים ביותר באותה שנה, שפרסם מגזין פורבס, לאחר ששנה קודם לכן לא הופיע ברשימה כלל.
ביוגרפיה > 2020

באליפות אוסטרליה הפתוחה הגיעה אוסקה לסיבוב השלישי שבו הפסידה לקוקו גוף מארצות הברית בשתי מערכות (6-3, 6-4).
בשל מגפת הקורונה לא נערכו משחקים ממרץ ועד סוף יולי. בטורניר הראשון שבו השתתפה לאחר המגפה, אליפות סינסינטי שנערכה באוגוסט הגיעה אוסקה לשלב הגמר אך פרשה בשל פציעה. יריבתה ויקטוריה אזרנקה מבלארוס זכתה בתואר.
באליפות ארצות הברית הפתוחה, זכתה אוסקה בתואר ליחידות לאחר ניצחון במשחק הגמר על ויקטוריה אזרנקה ב-3 מערכות (1–6, 6–3, 6–3). הייתה זו זכייתה השנייה באליפות ארצות הברית והשלישית בטורניר גראנד סלאם.